Turning Tables
"Turning Tables" jest pjesma engleske pjevačice Adele s njenog drugog albuma, 21 (2011). Osmišljenu nakon svađe s momkom, pjesmu je napisala Adele u saradnji s Ryanom Tedderom, dok je produkciju završio Jim Abbiss. "Turning Tables" je pop-balada s prizvukom soula; od instrumenata su korišteni klavir, strune "vrijedne Broadwaya" i gitara. Tekst pjesme opisuje svađe u vezi, a narator se stavlja u ulogu branioca stava protiv manipulativnih bivših ljubavi. XL Recordings poslao je pjesmu glavnoj radiostanici u Ujedinjenom Kraljevstvu 5. novembra 2011. kao peti singl s albuma 21 zajedno s pjesmom "Rumour Has It".